รัฐบาลเตรียมนำเงินจากกองทุนผู้ประสบสาธารณภัย ช่วยเหลือผู้ประสบเหตุความรุนแรงที่จังหวัดนครราชสีมา หลังจากมีการตั้งคณะกรรมการเยียวยาเฉพาะกิจขึ้น
รัฐบาลเตรียมนำเงินจากกองทุนผู้ประสบสาธารณภัย ช่วยเหลือผู้ประสบเหตุความรุนแรงที่จังหวัดนครราชสีมา หลังจากมีการตั้งคณะกรรมการเยียวยาเฉพาะกิจขึ้นพลเอก ประวิตร วงษ์สุวรรณ รองนายกรัฐมนตรี กล่าวถึงการตั้งคณะกรรมการเยียวยาผู้ได้รับผลกระทบเหตุกราดยิง ที่จังหวัดนครราชสีมาว่า ได้ดำเนินการตามกฎหมาย แต่จะพิจารณาการช่วยเหลือเพิ่มเติม จากที่กระทรวงยุติธรรมและกระทรวงการพัฒนาสังคมและความมั่นคงของมนุษย์ มีมาตรการมาก่อนหน้านี้หรือไม่นั้น ขณะนี้ กำลังพิจารณาในภาพรวมทั้งหมด ตนเองไม่ทราบในรายละเอียดด้านนายเทวัญ ลิปตพัลลภ รัฐมนตรีประจำสำนักนายกรัฐมนตรี เปิดเผยว่า จะมีการประชุมคณะกรรมการกองทุนเงินช่วยเหลือผู้ประสบสาธารณภัย เพื่อพิจารณาตั้งคณะกรรมการกลางเยียวยาผู้ได้รับผลกระทบกรณีเหตุกราดยิงที่จังหวัดนครราชสีมา เนื่องจากเหตุการณ์ที่เกิดขึ้นเกิดจากมีผู้กระทำให้เกิด จึงเข้าข่ายสามารถนำเงินกองทุนไปช่วยเหลือเยียวยาผู้ได้รับกระทบจากเหตุการณ์ดังกล่าวได้ ซึ่งหากได้ข้อสรุปจะนำเสนอ นายวิษณุ เครืองาม รองนายกรัฐมนตรี เพื่อพิจารณาและประสานงานต่อไป ทั้งนี้คณะกรรมการดังกล่าวฯจัดตั้งขึ้นเป็นการเฉพาะกิจเท่านั้น